Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 4. marca 2008

Materiál číslo:  148/2008

K bodu :   Rôzne
                 Prenájom nebytových priestorov – uzatváranie nájomných zmlúv na dobu    neurčitú

Predkladá:                                                                                       Návrh uznesenia:

Milan Ftáčnik                                                                                  v prílohe
starosta

Prerokované:

v operatívnej porade starostu   
dňa 25. februára 2008

Spracoval:

Ing. Ján Kubička 
vedúci oddelenia nakladania s majetkom
Ing. Klaudia Plačková 
vedúca referátu podnikateľských činností oddelenia nakladania s majetkom

Návrh uznesenia:

Miestne zastupiteľstvo mestskej časti Bratislava-Petržalka po prerokovaní

1.  s c h v a ľ u j e

ustanovenie, určujúce povinnosť uhradiť sumu vo výške nájomného za jeden mesiac vopred, pri novouzatvorených nájomných zmluvách na užívanie nebytových priestorov 

2.  s p l n o m o c ň u j e 
 
starostu k uzatváraniu a podpisovaniu nájomných zmlúv na prenájom nehnuteľného majetku na dobu neurčitú

Dôvodová správa 

Prenájom nebytových priestorov na dobu určitú 

Mestská časť Bratislava-Petržalka prenajíma nebytové priestory vlastné a zverené do správy od hlavného mesta SR Bratislavy. Miestne zastupiteľstvo mestskej časti Bratislava–Petržalka na svojom zasadnutí dňa 26. júna 2007 uznesením číslo 71, II. písm. e) schválilo odzverenie majetku bytového a nebytového fondu zvereného do správy Bytovému podniku Petržalka,  príspevková organizácia k 31. 08. 2007. 

Mestská časť Bratislava-Petržalka od 01. 09. 2007 uzatvára nájomné zmluvy na nebytové priestory, garáže a garážové státia. Všeobecne záväzné nariadenie mestskej časti Bratislava-Petržalka č. 3 zo 7.2.1994 v úplnom znení o zásadách hospodárenia s majetkom mestskej časti Bratislava-Petržalka a majetkom zvereným jej do správy hlavným mestom SR Bratislavou v § 17 vymedzuje úkony hospodárenia s majetkom, ktoré podliehajú schváleniu mestskou časťou. V zmysle § 17 ods. 3 písm. c) starosta uzatvára nájomné zmluvy na prenájom nehnuteľného majetku na dobu do 5 rokov. Referát podnikateľských činností oddelenia nakladania s majetkom v roku 2007 vypracoval 8 návrhov nájomných zmlúv na prenájom nebytových priestorov na dobu určitú, ktoré boli následne podpísané zmluvnými stranami. 
Od januára tohto roku mestská časť vypracováva nové nájomné zmluvy na prenájom garáží, garážových státí a nebytových priestorov u nájomcov, ktorým nájomný vzťah trvá.. V  roku 2008 prenajímateľ(mestská časť) je oprávnený zmeniť výšku nájmu dohodnutú v nájomných zmluvách na nebytové priestory, garáže a garážové státia v nasledujúcom kalendárnom roku o sumu, predstavujúcu percento inflácie určenej Národnou bankou Slovenska za uplynulý kalendárny rok a do 28. februára vyhotoví nový rozpis platieb úhrady nájomného, ktorý bezodkladne doručí nájomcovi. Nájomné zmluvy na prenájom garáží,  garážových státí a nebytových priestorov v predchádzajúcich funkčných obdobiach boli starostami podpísané aj na do určitú aj na dobu neurčitú. Na dobu neurčitú boli podpísané všetky nájomné zmluvy na prenájom garáží a garážových státí. Na dobu neurčitú boli podpísané nájomné zmluvy na prenájom nebytových priestorov s nasledujúcimi nájomcami: Miestna knižnica Petržalka - 7 nájomných zmlúv, Kultúrne zariadenia Petržalky – 1 nájomná zmluva, nebytový priestor o ploche 120,34 m2 ,Slovenská sporiteľňa a. s.-1 nájomná zmluva, nebytový priestor o ploche 63,82 m2 , Dušan Vacula - 1 nájomná zmluva, nebytový priestor o ploche 31,23 m2 , REMBYT, spol. s r.o. -2 nájomné zmluvy, nebytový priestor o ploche 106,20 m2 a 54,00 m2 , je daná výpoveď zo zmlúv, Mestská časť Bratislava-Petržalka -1 nájomná zmluva, nebytový priestor o ploche 14,76 m2, sklad materiálu CO, 1 nájomná zmluva, nebytový priestor o ploche 91,18 m2 (archív), DOMUS REAL, s. r. o. -1 nájomná zmluva, nebytový priestor o ploche 90,22 m2, Bytový podnik Petržalka, príspevková organizácia, - 3 nebytové priestory slúžili ako rajónové dispečingy, Súkromné gymnázium Mecury - 1 nájomná zmluva, nebytový priestor o ploche 83,17 m2, R.D.S. s.r.o. -1 nájomná zmluva, nebytový priestor o ploche 13,76 m2, slúži ako rampa, STREX, s.r.o. -1 nájomná zmluva, nebytový priestor o ploche 49,38 m2, Mestská časť Bratislava-Petržalka - 6 nájomných zmlúv, ( sociálne oddelenie – kluby dôchodcov ), Dopravný podnik Bratislava, 
a. s. - 1 nájomná zmluva, nebytový priestor o ploche 62,95 m2 , Michal Gálik - 1 nájomná zmluva, nebytový priestor o ploche 351,10 m2 , Alexander Mezei -1 nájomná zmluva, nebytový priestor o ploche 28,00 m2 , VH Cosmetics s.r.o. -1 nájomná zmluva, nebytový priestor o ploche 6,58 m2 , 
Zmlúv na dobu neurčitú bolo podpísaných 31. Nájomné zmluvy na prenájom garáží a garážových státí sú podpísané na dobu neurčitú, a nájomné zmluvy na prenájom nebytových priestorov len na dobu určitú. Zostáva podpísať nájomné zmluvy na dobu neurčitú, ktoré sú vystavené na prenájom garáží a garážových státí..   

Všeobecne záväzné nariadenie mestskej časti Bratislava-Petržalka č. 3 zo 7.2.1994 o zásadách hospodárenia s majetkom mestskej časti Bratislava-Petržalka a majetkom zvereným jej do správy hlavným mestom SR Bratislavou vymedzuje úkony hospodárenia s majetkom, ktoré podliehajú schváleniu mestskou časťou. Podľa štatútu hl .mesta Bratislava II. časť, článok 6.ods.2 bod a) mestská časť vykonáva úlohy súvisiace s riadnym hospodárením s hnuteľným a nehnuteľným majetkom zvereným jej do správy, s nadobudnutým majetkom a vlastným majetkom získaným vlastnou činnosťou. 
Podľa bodu j) vykonáva vlastnú investičnú a podnikateľskú činnosť v záujme zabezpečenia potrieb obyvateľov mestskej časti a rozvoja mestskej časti. Ani v štatúte nie je uvedený spôsob, ako tieto potreby pre rozvoj mestskej časti zabezpečiť. Jedným z mnohých riešení je aj prenájom majetku na dobu neurčitú. Tento spôsob prenájmu je výhodný z toho dôvodu, že nestanovuje časové rozmedzie pre prípadné  zmeny podmienok v  zmluve v prenájme, čo pri prenájme na dobu určitú nie je možné. Pokiaľ je prenájom dohodnutý na dobu stanovenú v rokoch, je možné pristúpiť k jej rušeniu, respektíve k úpravám len vo veľmi závažných prípadoch a aj to iba súdnou cestou, ak sú zmeny podmienok pre nájomcu nevýhodné.
Uzatvorením zmluvy na dobu neurčitú pri zahrnutí možností obojstrannej výpovede, ak jednej zo strán dohodnuté podmienky a ich plnenie nevyhovuje, je umožnené bez problémov ukončenie zmluvného vzťahu. Vzhľadom k tomu považujeme zmluvu o nájme uzatvorenú na do neurčitú pre mestskú časť za výhodnejšiu ako zmluvu uzatvorenú na dobu určitú. Z ustanovení citovaných právnych úprav vyplýva, že ani v štatúte hl. mesta, ani VZN mestskej časti Bratislava-Petržalka nie je upravené uzatváranie nájomných zmlúv na prenájom nehnuteľného majetku na dobu neurčitú, upravené sú iba kompetencie a práva u doby určitej.